
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8731-13/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. szeptember 12.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: beszámoló (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2013. szeptember 18-án tartandó munkaterv szerinti ülésére

6. napirendhez

Tárgy:
Temetőfenntartásáról szóló beszámoló megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (4) bekezdése, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a helyi önkormányzatok feladata az alapellátások körében, a temető fenntartásáról és üzemeltetéséről gondoskodni. E feladatait saját maga, illetve gazdálkodó szervezet útján is elláthatja. Önkormányzatunk az utóbbi lehetőséget választotta, így 1993. óta vállalkozó látja el ezeket a feladatokat. Időszerű azonban a fennálló szerződés felülvizsgálata.
A temetőfenntartó feladata a temető rendeltetésszerű használatához szükséges építmények, közművek, egyéb tárgyi és infrastrukturális létesítmények, valamint közcélú zöldfelületek karbantartása, szükség szerinti felújítása és gondozása. 

A beszámolóban szerepelnek a temetőfenntartó általi ráfordítások és a kapcsolódó bevételek. A közműdíjakat jelenleg az önkormányzat finanszírozza, ezek temetőnként évi kb. 500 ezer forintot tesznek ki, ami összesen évi 1 millió forintot jelent.  
A számok azt mutatják, hogy amennyiben az önkormányzat látná el a feladatot, az összesen kb. 4,2 millió Ft-ba kerülne évente. Bár a fenntartással járó költségek a kegyeleti szolgáltatókon keresztül szinte teljes egészében átháríthatók lennének a lakosságra, ez a gyászoló családok terheit növelné.
Kérem a beszámoló szíves megtárgyalását és elfogadását.

…/2013. (IX. 18.) ÖKT határozati javaslat

Sülysáp Nagyközség Önkormányzatának Képviselő-testülete 
1./ a temetőkről és a temetkezésről szóló 1999. évi XLIII. törvény 6. § (3) bekezdése alapján a temetőfenntartásról és a temetkezésről szóló 2010. évi beszámolót elfogadja;
2./ felkéri a jegyzőt, hogy készítse elő a temetőfenntartásról szóló szerződés felülvizsgálatát.

Határidő: 1./ azonnal; 2./ októberi ülés
Felelős: polgármester, jegyző
Sülysáp, 2013. szeptember 12.

Horinka László s.k.


polgármester
BESZÁMOLÓ TEMETKEZÉSISZOLGÁLTATÁSRÓL ÉS A TEMETŐ FENNTARTÁSRÓL 
Tisztelt képviselő testület!
Temetkezés:
Szolgáltatásunk legfontosabb motívuma a gyászoló család segítése pontos információkkal, az adminisztratív munka átvállalásával. Figyelemmel vagyunk, a családok gyakran csekély anyagi lehetőségeire. Tevékenységünket a környékbeli vállalkozásoknál kb. 30%-al végezzük kevesebb juttatásért. Ez a tény magáért beszél, természetesen alá tudom támasztani konkrét számokkal.

Temető üzemeltetés:
Beszámolóin írásánál általában röviden csak az aktuális problémákra tértem ki. Az 1993. február 01-én megkötött temető üzemeltetési szerződés óta eltelt több mint 20 év. A számtalan törvényekben, rendeletekben bekövetkezett változások miatt, elkerülhetetlen egy részletesebb beszámoló és egy új módosított, aktualizált szerződés létrehozása. Célszerűnek tartom az 1993-as szerződést figyelembe véve tájékoztatni a testületet a jelenlegi helyzetről.

1.Temetőn belüli utak, kerítés és kapuk. 

Az utakat rendszeresen takarítjuk, ami nem kis feladat tekintve a terep adottságokat. Az eső igen gyakran rá hordja a járdára a földet. A viakolor járdákat rendszeresen kell gyomtalanítani, valószínűleg a gyenge kivitelezés miatt. Ez alól csak a sülyi temető bal oldalán található 16m-es járda kivétel, amit saját erőből építettünk az urnafal irányába. Főleg a sülyi temetőben a sírok közötti utak rendkívül szűkek és rendezetlenek, a koporsós temetés kivitelezése néha komoly fejtörést jelent. Ezért az elmúlt években igen jelentős munkát végeztünk, a teljesen rossz helyen lévő sírhelyek áthelyezésével, illetve megszüntetésével. A még nem lejárt sírhelyeket díjtalanul helyeztük át. 

Tényleges kerítés alig van ennek egyik egyszerű oka a kerítésépítési vállalkozás kudarcba fulladt, a kihúzott drótkerítést 2 héten belül ellopták. Az önkormányzat ezért is a sövény megoldást választotta, ami a sülyi temetőben megvalósult, de részben kiszáradt, sápon el sem készült. A sülyi temető vas kerítését, kapuját átfestettük július hónapban. 
Épületeink, ravatalozóink jó állapotban vannak, takarításuk megoldott. Július hónapban Sülyben és Sápon is ki lett festve: ravatalozó, iroda, illemhelyek, stb. Sápon le lett pácolva a fa térelválasztó rács kb. 15m hosszan. 

A parkosítást a temető adottságai nem igazán teszik lehetővé, hiszen fák, díszbokrok elhelyezésére nem nagyon van lehetőség. Sülyben most van folyamatban a ravatalozó mögötti területen (az álló urna oszlopok által határolt területen) egy kis parkos jellegű tér kialakítása. 

Az öntözési lehetőség sülyben és sápon is megoldott, bár a sülyi temető új részén indokolt lenne a bővítés. Évente 10-12 csapot kell cserélnünk részben lopás, részben rongálás miatt. 
Hirdetőtáblát mindkét temető kapujánál elhelyeztünk, felszereltünk rá több a gyászjelentés elhelyezését megkönnyítő üvegezett kereteket. 

A temetői térkép készült mind a kettő temetőről. 

A takarítást szemét elhelyezést a nagy 240L-es kukkal oldjuk meg, a szemetet rendszeresen válogatjuk, a bio jellegű hulladékot (koszorúk, csokrok,) szárítás után eltüzeljük. Vásároltunk a sápi temetőbe 2 éve új kukákat, mert egy részüket eltulajdonították. A fűkaszálást rendszeresen végezzük. 

A sírhelyek értékesítéséből befolyó összeg a 2008-as szerződésmódosítást követően a temető üzemben tartót illetik meg.
Nyilvántartások vezetését rendszeresen végezzük. Rendelkezünk temető fő könyvel és időrendi nyilvántartással. A temetkezésre vonatkozó előírásokat betartjuk az ANTSZ-el jó a kapcsolatunk, a ravatalozók fel újítása után nem jeleztek felénk semmilyen hiányosságot.
Temető nyitvatartási időt nem határoztunk meg, hiszen kerítés híján, csak a kapukat bezárni értelmetlen. A sápi temető nagykapuit zárjuk, a nem oda illő „átjárást” meg akadályozni.
Temetői kiadások, bevételek.
Kiadások:

Temető gondnok 2fő (bér, járulék, stb.):
3.400.000Ft

Egyéb kiadások (damil, üzemanyag, csapok, stb.) kb.:
500.000Ft
összesen:
3.900.000Ft

Bevételek:

Sírhelymegváltás:
52db
810.000Ft

Ravatalozás:
81db (12.700Ft/db)
1.028.700Ft

Síkövesek napidíja:
42 db (2540Ft/db)
106.680Ft
összesen:

1.945.380Ft

Beszámolóm a temető üzemben tartási kérdésekre tér ki részletesebben, a temetést érintő egyéb kérdéseikre szívesen válaszolok személyesen.

Sülysáp 2013.09.10


….......................................


Farkas Ferenc

